Rikunarita-ORG/Wikinium huggingface dataset:
# প্রণয়ধর্মী চলচ্চিত্র

১৯৩৮ সালে নির্মিত *আলেকজান্ডার্স রাগটাইম ব্যান্ড* চলচ্চিত্র টায়রোন পাওয়ার আবেগের সাথে অ্যালিস ফায়েকে আলিঙ্গন করেন।
**প্রণয়ধর্মী ছায়াছবি** বা **রোম্যান্স চলচ্চিত্র** হ'ল রোমান্টিক প্রেমের গল্পগুলি প্রেক্ষাগৃহে এবং টিভিতে সম্প্রচারের জন্য দৃশ্যগত মাধ্যমে (ভিজ্যুয়াল মিডিয়া) রেকর্ড করা, যার লক্ষ্য থাকে মূল চরিত্রগুলির আবেগ ও স্নেহময় রোম্যান্টিক সম্পৃক্ততা এবং তাদের যাত্রা, যা ডেটিং, বিবাহপূর্ব মেলামেশা বা বিবাহের মাধ্যমে তাদের ভালবাসা তাদের গ্রহণ করে। প্রণয়ধর্মী ছায়াছবি রোমান্টিক প্রেমের গল্প বা দৃঢ় ও খাঁটি প্রেমের সন্ধান এবং রোম্যান্সকে মূল চিত্রনাট্যের কেন্দ্রবিন্দু করে। মাঝে মাঝে রোম্যান্স প্রেমীরা অর্থ, শারীরিক অসুস্থতা, বিভিন্ন ধরনের বৈষম্য, মনস্তাত্ত্বিক সংযম বা পারিবারিক প্রতিবন্ধকতার মুখোমুখি হন, যা তাদের প্রেমের মিলন ভেঙে ফেলার হুমকি দেয়। সমস্ত দৃঢ়, গভীর এবং ঘনিষ্ঠ রোমান্টিক সম্পর্কের মতোই, প্রতিদিনের জীবনের উত্তেজনা, প্রলোভনগুলি (বিশ্বাসহীনতা) এবং সামঞ্জস্যতার পার্থক্য প্রণয়ধর্মী চলচ্চিত্রগুলির চিত্রনাট্যে প্রবেশ করে।

রোমান্টিক ছায়াছবি প্রায়শই প্রথম দর্শনে প্রেম, প্রবীণের সাথে অল্প বয়স্কের প্রেম, প্রতিদানহীন রোমান্টিক প্রেম, আবেগময় প্রেম, সংবেদনশীল প্রেম, আধ্যাত্মিক প্রেম, নিষিদ্ধ প্রেম/রোম্যান্স, স্বামী প্রেম, যৌন ও প্রগাঢ় প্রেম, উৎসর্গীকৃত প্রেম, বিস্ফোরক ও ধ্বংসাত্মক প্রেম এবং বিয়োগান্ত প্রেমের প্রয়োজনীয় বিষয়গুলি অন্বেষণ করে।

চিত্রনাট্যকার ও পণ্ডিত এরিক আর উইলিয়ামস তার চিত্রনাট্যকারদের শ্রেনী বিভাগের প্রণয়ধর্মী চলচ্চিত্রগুলিকে একাদশ সুপার জেনার হিসাবে চিহ্নিত করেন এবং দাবি করেছেন যে সমস্ত পূর্ণ দৈর্ঘ্যের আখ্যান চলচ্চিত্রগুলি এই সম্পূর্ণ-ঘরানা দ্বারা শ্রেণিবদ্ধ করা যেতে পারে। আর দশটি সম্পূর্ণ-ঘরানা হ'ল অ্যাকশন, অপরাধ, কল্পনা, ভয়, কল্পবিজ্ঞান, জীবনের খন্ড, খেলাধুলা, রোমাঞ্চকর, যুদ্ধ এবং পাশ্চাত্য।

## তথ্যসূত্র
# স্বল্পদৈর্ঘ্য চলচ্চিত্র

*Hemp for Victory*, a short documentary produced by the United States Department of Agriculture during World War II
ঐতিহাসিকভাবে **স্বল্পদৈর্ঘ্য চলচ্চিত্র** বলতে দুই রীলের অর্থাৎ প্রায় ২ মিনিট দৈর্ঘ্যের চলচ্চিত্রকে বোঝানো হয়। তবে বর্তমানের অনেক স্বল্পদৈর্ঘ্য চলচ্চিত্রই ২ মিনিটের চেয়ে কিছু বেশি হতে পারে। ইংরেজিতে একে শর্ট সাবজেক্ট, শর্ট ফিল্ম বা সংক্ষেপে শর্ট বলা হয়।
বাংলার প্রথম স্বল্পদৈর্ঘ্য চলচ্চিত্র সবাক চলচ্চিত্রটি হল জামাই ষষ্ঠী।

## তথ্যসূত্র

## বহিঃসংযোগ

* কার্লিতে Short Films (ইংরেজি)
* British Film Institute: "Writing Short Films" by Phil Parker screenonline, website of the British Film Institute
* Short of the Week | Curating the greatest short films for millions since 2007
# গেমর‍্যাংকিংস

গেমর‍্যাংকিংস|  |
| সাইটের প্রকার | গেমিং |
| মালিক | সিবিএস ইন্টারঅ্যাক্টিভ |
| প্রস্তুতকারক | স্কট বেডার্ড |
| ওয়েবসাইট | GameRankings.com |
| বাণিজ্যিক | হ্যাঁ |
| চালুর তারিখ | ১৯৯৯ (1999) |
| বর্তমান অবস্থা | ২০১৯ সাল থেকে বন্ধ; মেটাক্রিটিকে পুনর্নির্দেশ করা হয়েছে |

**গেমর‍্যাংকিংস** ভিডিও গেমের পর্যালোচনা সংগ্রহকারী একটি ওয়েবসাইট ছিল। এই ওয়েবসাইটে ১৪,৫০০টির বেশি গেম সম্পর্কিত ৩,১৫,০০০-এর বেশি নিবন্ধ ছিল। গেমর‍্যাংকিংস ছিল সিবিএস ইন্টারঅ্যাক্টিভের মালিকানাধীন। গেমর‍্যাংকিংস ২০১৯ সালের ডিসেম্বরে বন্ধ করে এর কর্মীদের একই রকম পর্যালোচনা সংগ্রহকারী মেটাক্রিটিকের সাথে একীভূত করা হয়েছিল।

## গেম র‍্যাংকিং

গেমর‍্যাংকিংস অন্যান্য ওয়েবসাইট এবং সাময়িক পত্র থেকে পর্যালোচনা সংগ্রহ এবং সংযোগ সরবরাহের কাজ করতো কিন্তু আয়োজক ছিল না এবং নির্দিষ্ট গড় নির্ধারণ করতো। ২০১৯ সালের ডিসেম্বর মাসে সাইটটি বন্ধ হওয়ার সময় সাতটি গেমের মোট স্কোর ছিল ৯৭% বা তার বেশি: *সুপার মারিও গ্যালাক্সি*, *দ্য লেজেন্ড অফ জেল্ডা: অকারিনা অফ টাইম*, *সুপার মারিও ওডিসি*, *সুপার মারিও গ্যালাক্সি ২*, *দ্য লিজেন্ড অফ জেল্ডা: ব্রেথ অফ দ্য ওয়াইল্ড*, *গ্র্যান্ড থেফট অটো ৪*, এবং *গ্র্যান্ড থেফট অটো ৫*।

## তথ্যসূত্র

## বহিঃসংযোগ

* গেমর‍্যাংকিংস  ওয়েব্যাক মেশিনে আর্কাইভকৃত ১ মার্চ ২০১২ তারিখে
* "High Scores Matter To Game Makers, Too"  ওয়েব্যাক মেশিনে আর্কাইভকৃত ২৪ জুলাই ২০০৮ তারিখে, *The Wall Street Journal*, September 20, 2007.
* "Video games: Aiming to please?"  ওয়েব্যাক মেশিনে আর্কাইভকৃত ৩ মে ২০১৫ তারিখে, *StarTribune*, June 7, 2008.
* "Things that suck about video game reviews", *That Videogame Blog*, April 2, 2008.
* "Do Review Scores Really Matter?", *Dpad Magazine*, June 11, 2010.
# নিকেলোডিয়ন (স্পেন ও পর্তুগাল)

| নিকেলোডিয়ন |
| --- |
|  |
| উদ্বোধন | ২৭ মার্চ ১৯৯৯ (1999-03-27) (স্পেন) ১ জুন ২০০৫ (2005-06-01) (পর্তুগাল) |
| মালিকানা | প্যারামাউন্ট নেটওয়ার্কস ইএমইএএ (প্যারামাউন্ট গ্লোবাল) |
| দেশ | স্পেন পর্তুগাল |
| ভাষা | স্পেনীয় পর্তুগিজ ইংরেজি |
| প্রচারের স্থান | স্পেন পর্তুগাল অ্যান্ডোরা অ্যাঙ্গোলা মোজাম্বিক কেপ ভের্দি বিষুবীয় গিনি |
| প্রধান কার্যালয় | মাদ্রিদ, স্পেন লিসবন, পর্তুগাল |
| ভ্রাতৃপ্রতিম চ্যানেল(সমূহ) | * নিক জুনিয়র
* প্যারামাউন্ট নেটওয়ার্ক
* এমটিভি
* কমেডি সেন্ট্রাল
 |
| ওয়েবসাইট | nickelodeon.es nick.pt |

**নিকেলোডিয়ন** প্যারামাউন্ট নেটওয়ার্কস ইএমইএএ দ্বারা পরিচালিত স্পেন এবং পর্তুগালের একটি শিশুতোষ পে টেলিভিশন চ্যানেল। চ্যানেলটি শিশু এবং কৈশোরদের লক্ষ্য করে।

## ইতিহাস

মার্কিন শিশুতোষ টেলিভিশন চ্যানেল নিকেলোডিয়নের একটি স্থানীয়করণ সংস্করণ হিসেবে ১৯৯৯ সালের ২৭ মার্চে নিকেলোডিয়ন স্পেন সম্প্রচার শুরু করে। ২০০৫ সালের ১ জুনে নিকেলোডিয়নের মধ্য ইউরোপীয় ফিড পর্তুগালে সম্প্রচার শুরু করে, পর্তুগিজ ভাষার অডিও ট্র্যাক এবং আংশিক স্থানীয় বিজ্ঞাপন বিরতি সহ।

২০০৯ সালের ১ সেপ্টেম্বরে পর্তুগিজ ফিডটি নিকেলোডিয়ন স্পেনে স্থানান্তর হয়। ২০১০ সালের ১ এপ্রিলে নিকেলোডিয়ন একটি নতুন লোগো এবং বাম্পার সহ এর গ্রাফিক্স প্যাকেজ পরিবর্তন করে। ২০১২ সালের ২২ নভেম্বরে এটি এর অ্যাসপেক্ট রেশিও ৪:৩ থেকে ১৬:৯ এ পরিবর্তন করে।

২০১৫ সালের ১৫ জানুয়ারিতে নিকেলোডিয়ন স্পেনের একটি এইচডি সংস্করণ চালু হয় শুধুমাত্র স্যাটেলাইট প্রোভাইডার কানাল+ (বর্তমানে মোভিস্টার+) এ। ২০১৭ সালের ১ ডিসেম্বরে নিকেলোডিয়ন পর্তুগিজ টিভি প্রোভাইডার নোউওতে বহন হওয়া শুরু হয়।

২০২০ সালের ৩১ মার্চে পর্তুগিজ টিভি প্রোভাইডার মেওতে বহন হওয়া শুরু হয়। পরে এটি ভোডাফোন পর্তুগাল প্রোভাইডারে উপলব্ধ হয় ২০২০ সালের ১৪ এপ্রিলে। ২০২১ সালের ১৫ ফেব্রুয়ারিতে এটি নোউও থেকে অপসারণ হয়।

## আনুষ্ঠানিক ব্লকসমূহ

### সাবেক আনুষ্ঠানিক ব্লকসমূহ

### নোচেস নিক

**নোচেস নিক** নিকেলোডিয়ন ইবেরিয়াতে প্রচারিত একটি রাতের বেলার ব্লক। এটি মার্কিন ব্লক নিক@নাইটের স্থানীয়করণ সংস্করণ। এই ব্লক সম্পর্কে বর্তমানে খুব বেশি কিছু জানা যায়নি।

### টিননিক

**টিননিক** একই নামের মার্কিন ব্র্যান্ডের স্থানীয় সংস্করণ, এবং নিকেলোডিয়ন ইবেরিয়াতে প্রচারিত একটি দিনের বেলার ব্লক। এটি স্পেনে ২০০৪ সালের ২১ মার্চ থেকে ২০১৪ সাল পর্যন্ত, এবং পর্তুগালে ২০০৮ থেকে ২০১৬ সাল পর্যন্ত উপলব্ধ ছিল।

## তথ্যসূত্র

## বহিঃসংযোগ

* দাপ্তরিক ওয়েবসাইট
# নিকেলোডিয়ন (সুইডেন)
সংক্ষিপ্ত ইউআরএল

| নিকেলোডিয়ন সুইডেন |
| --- |
|  |
| উদ্বোধন | ১৯৯৬ (1996) (নিকেলোডিয়ন স্ক্যান্ডিনেভিয়ার অংশে) ১৮ জুন ২০০৮ (2008-06-18) (নিকেলোডিয়ন সুইডেনের উদ্বোধন) |
| মালিকানা | প্যারামাউন্ট নেটওয়ার্কস ইএমইএএ |
| চিত্রের বিন্যাস | ১৬:৯ (ওয়াইডস্ক্রিন) |
| দেশ | নেদারল্যান্ডস |
| ভাষা | সুইডীয় |
| প্রচারের স্থান | সুইডেন |
| বক্সার | চ্যানেল ৩০ |

**নিকেলোডিয়ন** হচ্ছে সুইডেন সম্প্রচারিত একটি শিশুতোষ টেলিভিশন চ্যানেল। চ্যানেলটি নেদারল্যান্ডসে অবস্থিত, এবং এটি ২০০৮ সালের ১৮ জুনে সম্প্রচার শুরু করে। নিকেলোডিয়ন হচ্ছে সুইডেনের সবচেয়ে জনপ্রিয় বেসরকারি শিশুতোষ টেলিভিশন চ্যানেল, এবং ডিজনি চ্যানেল দ্বিতীয় অবস্থানে। এসভিটি বার্ন হচ্ছে সুইডেনের সবচেয়ে জনপ্রিয় রাষ্ট্রীয় শিশুতোষ টেলিভিশন চ্যানেল।

## ইতিহাস

নিকেলোডিয়ন সুইডেনে উপলব্ধ ছিল ১৯৯৬ সাল থেকে, যখন অ্যানালগ ভিয়াস্যাট প্ল্যাটফর্মে নিকেলোডিয়নের প্যান-স্ক্যান্ডিনেভীয় সংস্করণ সম্প্রচার শুরু করে। ২০০১ সাল থেকে এটি সুইডেনে ডিজিটাল টেরেস্ট্রিয়াল টেলিভিশন নেটওয়ার্কে সম্প্রচার করছে। প্যান-স্ক্যান্ডিনেভীয় চ্যানেলটি সকাল ৬টার থেকে সন্ধ্যা ৬টার পর্যন্ত সম্প্রচার করতো, যেহেতু এটি ১৯৯০ দশকের শেষ দিকে টিভি৬ নেচার/অ্যাকশন ওয়ার্ল্ডের সাথে একটি ট্রান্সপন্ডার ভাগ করেছে। ২০০৮ সালের মার্চে টেরেস্ট্রিয়ালের মাধ্যমে নিকেলোডিয়ন ভোর ৫টার থেকে সন্ধ্যা ৭টার পর্যন্ত সম্প্রচার করার লাইসেন্স পায়।

২০০৮ সালের ১৮ জুনে একটি আলাদা অনুষ্ঠানসূচী সহ নিকেলোডিয়নের নিবেদিত সুইডীয় সংস্করণ সম্প্রচার শুরু করে। বেশিরভাগ ডিজিটাল পে টেলিভিশন প্ল্যাটফর্মে নতুন চ্যানেলটি সকাল ৫টার থেকে সন্ধ্যা ৭টার পর্যন্ত সম্প্রচার করে। প্যান-স্ক্যান্ডিনেভীয় ফিডের অসদৃশ, যা যুক্তরাজ্যের থেকে সম্প্রচার করে, সুইডীয় ফিডটি নেদারল্যান্ডস থেকে সম্প্রচারিত।.

২০০৯ সালের জানুয়ারিতে পরবর্তীর উদ্বোধনের থেকেই চ্যানেলটি কমেডি সেন্ট্রাল সুইডেনের সাথে ফ্রিকোয়েন্সি স্পেস ভাগ করতো। ২০১৩ সালের নভেম্বরে উভয় চ্যানেলসমূহ আলাদা ফ্রিকোয়েন্সি পায়। এটি নিকেলোডিয়ন সুইডেনকে ১৫ নভেম্বর থেকে বেশিরভাগ প্রোভাইডারে সকাল ৫টার থেকে রাত ৯টার পর্যন্ত সম্প্রচার করার অনুমতি দেয়।

২০১৩ সালের সেপ্টেম্বরে নিকেলোডিয়ন সুইডেন এটির যুক্তরাষ্ট্র এবং যুক্তরাজ্য প্রতিপক্ষের থেকে নতুন আইডেন্ট ব্যবহার করা শুরু করে।

২০১৫ সালের ১ অক্টোবরে এটির সম্প্রচার সময় আর এক ঘণ্টায় বাড়ানো হয়। সেটির পরে চ্যানেলটি সকাল ৫টার থেকে রাত ১০টার পর্যন্ত সম্প্রচার করতে পারবে।

## অনুষ্ঠানসমূহ

অনুষ্ঠানসূচীটি কনিষ্ঠ শিশুদের জন্য নিক জুনিয়র ব্লক দিয়ে শুরু হয়, এবং *ডোরা দ্য এক্সপ্লোরার*, *ব্যাকইয়ারডিগান্‌স* এবং *প প্যাট্রোল* এর মতো অনুষ্ঠান প্রচারিত করে। চ্যানেলটি "নিক হিটস" স্ট্র্যান্ডের মাধ্যমে গানও প্রচারিত করে। কার্টুন অনুষ্ঠান সুইডীয় ভাষায় ডাব করা। জ্যেষ্ঠ দর্শকদের লক্ষ্য করা লাইভ-অ্যাকশন অনুষ্ঠান পূর্বে সুইডীয় ভাষায় সাবটাইটেল সহ ইংরেজি ভাষায় সম্প্রচার হতো, এখন সেগুলো সুইডীয়তে ডাব করা হয়।

২০০৯ সালের বসন্তকাল হিসেবে *দ্য ফেয়ার্লি অডপ্যারেন্টস* নিকটুনটি নিকেলোডিয়ন এবং ডিজনি চ্যানেলে প্রচারিত হয়।

## তথ্যসূত্র

## বহিঃসংযোগ

* নিকেলোডিয়ন সুইডেন
# এমটিভি পাকিস্তান
সংক্ষিপ্ত ইউআরএল

| এমটিভি পাকিস্তান |
| --- |
|  |
| উদ্বোধন | ২৩ অক্টোবর ২০০৬ |
| বন্ধ | ১ অক্টোবর ২০১১ |
| মালিকানা | ভিয়াকম পাকিস্তান, ইন্দু মিডিয়া গ্রুপ পাকিস্তান |
| চিত্রের বিন্যাস | ৪:৩/১৬:৯ (৫৭৬আই, এসডিটিভি) |
| দেশ | পাকিস্তান |
| প্রচারের স্থান | পাকিস্তান |
| প্রধান কার্যালয় | করাচি |
| ভ্রাতৃপ্রতিম চ্যানেল(সমূহ) | ভিএইচওয়ান পাকিস্তান |
| প্রাপ্তিস্থান  |
| কৃত্রিম উপগ্রহ |
| ফ্রি-টু-এয়ার | ৩৮.০°E পাকস্যাট ১ |
| ফ্রি-টু-এয়ার | ১০৫.৫ °E এশিয়াস্যাট ৩এস |
| ফ্রি-টু-এয়ার | ৯১.৫°E মিনস্যাট |

**এমটিভি পাকিস্তান** হচ্ছে পাকিস্তানের একটি প্রাক্তন চ্যানেল। পাকিস্তানি উর্দু ভাষায় মূলত এই চ্যানেলটি পপসঙ্গীত সহ পাকিস্তানি চলচ্চিত্রের সঙ্গীত প্রচারিত হতো। এছাড়াও চ্যানেলটিতে সিন্ধি ভাষার গান, পাঞ্জাবি ভাষার গান সহ পশতু ভাষাতেও কিছু কিছু জনপ্রিয় গান প্রচারিত হয়েছে। ইন্দু মিডিয়া গ্রুপ এই চ্যানেলটি ২০০৬ সালে চালু করে।

মূলত ভারতীয় এমটিভির দ্বারা অনুপ্রাণিত এই চ্যানেলটি পাকিস্তানি তরুণ-তরুণীদের জন্যই নির্মিত ছিলো এবং পশ্চিমা ধাচে ভিডিও জকি সহ বিভিন্ন ধরনের অনুষ্ঠান উপস্থাপনা পশ্চিমা ধাচেই মূলত ভারতের এমটিভিকে অনুকরণ করে নির্মিত হতো।

## অনুষ্ঠানমালা

* এমটিভি বসন্তী
* মোস্ট ওয়ান্টেড
* এমটিভি সিলেক্ট
* ভেজা ফ্রাই
* লাভ লকডাউন
* লাভ স্টোরিজ
* টপ টেন ওয়ার্ল্ড মিউজিক
* এমটিভি ক্লাসিকস
* এমটিভি রিকোয়েস্টেড
* এমটিভি নিউজ
* এমটিভি ভিজে হান্ট
* গ্রুভ অ্যান্ড ক্লাসিকস

## বহিঃসংযোগ

* দাপ্তরিক ওয়েবসাইট
* "INDUS | the best in Urdu entertainment!"। *web.archive.org*। ৪ ফেব্রুয়ারি ২০০৯। ৪ ফেব্রুয়ারি ২০০৯ তারিখে মূল থেকে আর্কাইভকৃত। সংগ্রহের তারিখ ৪ জানুয়ারি ২০১৯।`{{ওয়েব উদ্ধৃতি}}`: উদ্ধৃতি শৈলী রক্ষণাবেক্ষণ: বট: মূল ইউআরএলের অবস্থা অজানা (লিঙ্ক)